Помнік воінам-вызваліцелям (Гродна)

Помнік воінам-вызваліцелям — помнік у цэнтры Гродна (Беларусь), размешчаны на паўднёвым баку Савецкай плошчы. Танк Т-34 на высокім пастаменце быў усталяваны ў 1968 годзе. Архітэктар — Г. Федасенка. На франтальнай плоскасці пастамента надпіс на беларускай мове «Доблесным савецкім воінам другога і трэцяга беларускіх франтоў, вызваліўшым г. Гродна ад нямецка-фашысцкіх захопнікаў 16. VII. 1944 года». Кур’ёзы Філогаг Віктар Варанец распавёў гісторыю, як у часы студэнцтва ў студзені 1983 года выявіў на помніку памылку: замест «трэцяга» было напісана «трэццяга». Хлопец напісаў ліст у газету «Гродзенская праўда», якая пераслала яго ў гарвыканкам. У хуткім часе пасля звароту, і праз 15 гадоў з моманту ўстаноўкі помніка, памылка нарэшце была выпраўлена. Зноскі Літаратура Э. М. Савіцкі. 71. Помнік у гонар воінаў-вызваліцеляў // Збор помнікаў гісторыі і культуры Беларусі / АН БССР. Ін-т мастацтвазнаўства, этнаграфіі і фальклору; Рэд. кал.: С. В. Марцэлеў (гал. рэд.) і інш. — Мн.: БелСЭ, 1986. — Гродзенская вобласць. — 371 с., іл.